Supersonic Rocket Ship

«Supersonic Rocket Ship» er ein song av den britiske rockegruppa The Kinks, skriven av Ray Davies. Han vart gjeven ut på singel 5. mai 1972 i Storbritannia og i september det året i USA. «Supersonic Rocket Ship» kom òg ut på albumet Everybody's in Show-Biz, som kom ut 25. august 1972 i USA og 1. september i Storbritannia. 

Songen har eit liknande tema som tidlegare Ray Davies-songar som «Apeman», som uttrykkjer eit ynske om dra attende til eit enklare levesett. Og igjen som «Apeman» har songen sterke karibiske undertonar, kanskje påverka av reggaemusikken på den tida. Mellom anna vert det nytta steeltrommer i bakgrunnen.  

Singen vart ein hit i Storbritannia og nådde 16. plassen på både lista til Melody Maker og Record Retailer, og 23. plassen på lista til New Musical Express. Han vart den siste større hitten til bandet i Storbritannia på 11 år, før «Come Dancing» nådde 11. plassen sommaren 1983. I USA nådde han derimot berre 111. plassen. 

Medverkande
Ray Davies - akustisk gitar, solovokal
Dave Davies - sologitar, korvokal
John Dalton - bassgitar
John Gosling - klaverinstrument
Mick Avory - trommer, perkusjon
Mike Cotton - trompet
John Beecham - trombone, tuba

Kjelder
Denne artikkelen bygger på «Supersonic Rocket Ship» frå ,  den 10. april 2018. 
 oppgav desse kjeldene:

Bakgrunnsstoff


Kategori:Singlar frå 1972
Kategori:The Kinks-songar
Kategori:Songar om verdsrommet
Kategori:RCA Records-singlar
Kategori:Songar produserte av Ray Davies
Kategori:Songar skrivne av Ray Davies